title: 2013/767/EÚ: Rozhodnutie Komisie zo 16. decembra 2013 , ktorým sa stanovuje rámec pre občiansky dialóg v záležitostiach, na ktoré sa vzťahuje spoločná poľnohospodárska politika a ktorým sa zrušuje rozhodnutie 2004/391/ES

text:
               17.12.2013

               SK

               Úradný vestník Európskej únie

               L 338/115

         ROZHODNUTIE KOMISIE
   zo 16. decembra 2013,
   ktorým sa stanovuje rámec pre občiansky dialóg v záležitostiach, na ktoré sa vzťahuje spoločná poľnohospodárska politika a ktorým sa zrušuje rozhodnutie 2004/391/ES
   (2013/767/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Článkom 38 Zmluvy o fungovaní Európskej únie sa stanovuje, že Únia má vymedziť a vykonávať spoločnú poľnohospodársku politiku.

               (2)

               V súlade s článkom 11 ods. 2 Zmluvy o Európskej únii majú inštitúcie udržiavať otvorený, transparentný a pravidelný dialóg s reprezentatívnymi združeniami a občianskou spoločnosťou. Dialóg, ktorý sa zaoberá otázkami spadajúcimi pod rámec spoločnej poľnohospodárskej politiky, existuje od roku 1962. V rozhodnutí Komisie 2004/391/ES (1) sa stanovuje rámec pre súčasný dialóg.

               (3)

               S cieľom zvýšiť transparentnosť a zabezpečiť lepšiu rovnováhu zastúpených záujmov, je potrebné v rámci poradných skupín preskúmať dialóg zaoberajúci sa otázkami poľnohospodárstva a zabezpečiť rámec pre občiansky dialóg v oblasti poľnohospodárstva a rozvoja vidieka, vrátane ich medzinárodných aspektov, a definovať ich úlohy a štruktúru.

               (4)

               Skupiny pre občiansky dialóg by mali podporovať Komisiu a pomáhať viesť pravidelný dialóg o všetkých otázkach týkajúcich sa spoločnej poľnohospodárskej politiky vrátane rozvoja vidieka a jej implementácie, a najmä opatrení, ktoré Komisia v tejto súvislosti musí prijať, vrátane medzinárodných aspektov poľnohospodárstva, uskutočňovať výmenu skúseností a osvedčených postupov, poskytovať poradenstvo v oblasti politiky, stanovisko o špecifických otázkach na žiadosť Generálneho riaditeľstva pre poľnohospodárstvo a rozvoj vidieka, alebo z vlastnej iniciatívy a monitorovať vývoj jednotlivých politík.

               (5)

               Skupiny pre občiansky dialóg by mali pozostávať minimálne zo zástupcov mimovládnych organizácií na európskej úrovni vrátane zastupujúcich združení, sociálno-ekonomických záujmových skupín, organizácií občianskej spoločnosti a odborov, ktoré sú zaregistrované v rámci spoločného európskeho registra transparentnosti.

               (6)

               S cieľom uľahčiť vypracúvanie úloh pridelených skupinám je potrebné stanoviť pravidlá na prevádzku a fungovanie skupín.

               (7)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 (2).

               (8)

               Rozhodnutie 2004/391/ES by sa malo zrušiť,

         PRIJALA TOTO ROZHODNUTIE:
   Článok 1
   Predmet úpravy
   Týmto rozhodnutím sa vytvára rámec pre skupiny pre občiansky dialóg zaoberajúci sa otázkami spadajúcimi pod rámec spoločnej poľnohospodárskej politiky (ďalej len „skupiny“), ktoré vytvoril generálny riaditeľ pre poľnohospodárstvo a rozvoj vidieka (ďalej len „generálny riaditeľ“) v rámci expertných skupín Komisie (3).
   Článok 2
   Úlohy
   Úlohy týchto skupín sú:

               a)

               viesť pravidelný dialóg o všetkých otázkach týkajúcich sa spoločnej poľnohospodárskej politiky vrátane rozvoja vidieka a jej implementácie, a najmä opatrení, ktoré Komisia v tejto súvislosti musí prijať, vrátane medzinárodných aspektov poľnohospodárstva;

               b)

               uskutočňovať výmenu skúseností a osvedčených postupov v oblastiach uvedených v písm. a);

               c)

               pomáhať Komisii a poskytovať poradenstvo týkajúce sa politiky v oblastiach uvedených v písm. a);

               d)

               poskytovať stanovisko k špecifickým otázkam buď na požiadanie Generálneho riaditeľstva pre poľnohospodárstvo a rozvoj vidieka (ďalej len „generálne riaditeľstvo“) a v lehote stanovenej v danej žiadosti alebo z vlastnej iniciatívy;

               e)

               monitorovať vývoj politík v oblastiach uvedených v písmene a).

         Článok 3
   Konzultácie
   1.   Generálne riaditeľstvo môže konzultovať so skupinami o akýchkoľvek otázkach uvedených v článku 2 písm. a).
   2.   Predseda skupiny v úzkej spolupráci s podpredsedami môže Komisii poradiť, aby konkrétnu otázku prekonzultovala so skupinou.
   Článok 4
   Menovanie členov
   1.   Generálny riaditeľ rozhoduje o zložení skupiny na základe výzvy na predkladania žiadostí.
   2.   Skupiny pozostávajú minimálne zo zástupcov mimovládnych organizácií na európskej úrovni vrátane zastupujúcich združení, sociálno-ekonomických záujmových skupín, organizácií občianskej spoločnosti a odborov, ktoré sú zaregistrované v registri transparentnosti. Členstvo v skupinách je prístupné tým organizáciám, ktoré zastupujú všetky relevantné záujmy.
   3.   Vzhľadom na záujem občianskej spoločnosti v oblasti spoločnej poľnohospodárskej politiky generálny riaditeľ rozhodne o počte skupín a ich veľkosti. Zoznam skupín sa uverejňuje v registri expertných skupín Komisie a podobných subjektov (ďalej len „register“) a na príslušnej webovej stránke. Generálny riaditeľ zabezpečí rovnomerné zastúpenie všetkých vyjadrených záujmov uvedených v odseku 2. Zabezpečí najmä rovnováhu medzi ekonomickými a neekonomickými záujmami.
   4.   Členské organizácie vymenúva generálny riaditeľ spomedzi organizácií, ktoré reagovali na výzvu na podanie žiadosti. Generálny riaditeľ môže tiež vymenovať členskú organizáciu v prípade, keď sú nejaké miesta stále voľné alebo sa uvoľnili.
   5.   Členské organizácie sú menované na sedem rokov. Členská organizácia sa môže v rámci skupiny nahradiť pred skončením sedemročného mandátu, ak:

               a)

               nedokáže ďalej účinne prispievať k práci v skupine;

               b)

               vystúpi zo skupiny;

               c)

               nevymenúva pravidelne expertov na zasadnutia skupiny;

               d)

               už ďalej nespĺňa podmienky ustanovené v odseku 2, alebo

               e)

               nespĺňa požiadavky týkajúce sa nezverejnenia informácií, na ktoré sa vzťahuje povinnosť zachovávať služobné tajomstvo, ktorá je stanovená v článku 339 zmluvy.

         6.   Členské organizácie vymenúvajú expertov, ktorí sa majú zúčastniť na zasadnutiach skupín podľa bodov programu a informuje generálne riaditeľstvo o totožnosti expertov, ktorých vymenovali aspoň tri pracovné dni pred zasadnutím.
   7.   Generálne riaditeľstvo vyzve expertov vymenovaných členskými organizáciami, aby sa zúčastnili na zasadnutiach skupín. V prípade, keď členské organizácie neinformovali generálne riaditeľstvo o totožnosti odborníkov v lehote stanovenej v odseku 6, generálne riaditeľstvo môže odmietnuť pozvať uvedených expertov na príslušné zasadnutia.
   8.   Názvy členských organizácií sa uverejňujú v registri expertných skupín Komisie a podobných subjektov a na príslušnej webovej stránke.
   9.   Osobné údaje členov sa zhromažďujú, spracúvajú a uverejňujú v súlade s nariadením (ES) č. 45/2001.
   Článok 5
   Činnosť
   1.   Každá skupina na svojom prvom zasadnutí zvolí predsedu a dvoch podpredsedov spomedzi svojich členov dvojtretinovou väčšinou hlasov prítomných expertov v prípade prvého hlasovania a jednoduchou väčšinou hlasov prítomných expertov v prípade ďalších hlasovaní. Podpredsedovia sa vyberú spomedzi zástupcov iných organizácií ako je tá, do ktorej patrí predseda. Dvaja podpredsedovia musia pochádzať z dvoch rôznych organizácií. Voľby sa konajú pod vedením zástupcu Komisie formou tajného hlasovania, pokiaľ sa všetci prítomní experti výslovne nerozhodnú inak.
   2.   Predseda a dvaja podpredsedovia vykonávajú svoju funkciu po dobu jedného roka, a toto obdobie môže byť obnoviteľné. Predseda nesmie vykonávať svoju funkciu dlhšie ako počas dvoch za sebou nasledujúcich volebných období. Pri výbere nových predsedov skupina zabezpečí, aby nepochádzali z tej istej organizácie ako ich predchodca.
   3.   Predseda po dohode s generálnym riaditeľstvom po porade s podpredsedami a s organizáciami zastúpenými v skupine stanoví body, ktoré budú zahrnuté do programu zasadnutí skupiny, aspoň 25 pracovných dní pred každým zasadnutím. Je všeobecným pravidlom, že generálne riaditeľstvo zasiela program zasadnutia organizáciám 20 pracovných dní pred konaním zasadnutia, pričom sa uprednostňuje elektronická pošta.
   4.   Okrem volieb stanovených v odseku 1 sa žiadne hlasovanie nekoná na konci diskusie skupiny. Ak skupina dosiahne konsenzus týkajúci sa stanoviska požadovaného generálnym riaditeľstvom alebo uznesenia z vlastnej iniciatívy, sformuluje spoločné závery a pripojí ich k súhrnnej správe. Komisia oznámi výsledok diskusií skupiny ostatným európskym inštitúciám v prípadoch, ak to skupina odporúča.
   5.   Predseda je zodpovedný za prípravu správy obsahujúcej presný súhrnný záznam z každého zasadnutia a pošle návrh tejto správy generálnemu riaditeľstvu do 20 pracovných dní po zasadnutí. Generálne riaditeľstvo môže pred odoslaním a následným schválením skupinou zmeniť predsedov návrh správy.
   6.   Skupina môže so súhlasom generálneho riaditeľstva zriaďovať pracovné skupiny na preskúmanie konkrétnych otázok na základe rozsahu činností prijatých skupinou. Zástupcovia Komisie predsedajú zasadnutiam pracovných skupín. Takéto pracovné skupiny budú rozpustené hneď, ako splnia svoj mandát.
   7.   Generálne riaditeľstvo môže ad hoc prizvať expertov, ktorí nie sú členmi skupiny a ktorí majú odborné spôsobilosti v prerokúvanej oblasti programu, aby sa podieľali na práci skupiny alebo pracovnej skupiny. Okrem toho zástupca Komisie môže udeliť štatút pozorovateľa jednotlivcom či organizáciám tak, ako je vymedzené v článku 4 ods. 2, pokiaľ to neohrozí rovnováhu skupín alebo pracovných skupín. Majú právo vystupovať, ak ich k tomu, so súhlasom najvýznamnejšieho prítomného zástupcu Komisie, predseda vyzve. Jednotlivci alebo organizácie, ktoré majú štatút pozorovateľa, sa nemôžu zúčastňovať volieb uvedených v odseku 1.
   8.   Členovia skupín a ich zástupcovia, ako aj prizvaní odborníci a jednotlivci alebo organizácie, ktoré majú štatút pozorovateľa, ako je uvedené v odseku 7, musia dodržiavať povinnosť zachovávať služobné tajomstvo stanovenú v zmluvách a ich vykonávacích predpisoch, ako aj bezpečnostné pravidlá Komisie týkajúce sa ochrany utajovaných skutočností EÚ stanovené v prílohe k rozhodnutiu Komisie 2001/844/ES, ESUO, Euratom (4). V prípade nedodržiavania uvedených povinností môže Komisia prijať akékoľvek vhodné opatrenia.
   9.   Zasadnutia skupín a pracovných skupín sa spravidla konajú v priestoroch Komisie. Komisia zabezpečuje sekretárske služby. Zasadnutia skupín a pracovných skupín zvoláva generálne riaditeľstvo. Na rokovaniach skupín a ich pracovných skupín sa môžu zúčastniť aj iní úradníci Komisie, ktorí majú záujem o prerokúvané otázky.
   10.   Komisia zverejňuje všetky relevantné dokumenty, ako sú programy, zápisnice, závery, čiastočné závery alebo pracovné dokumenty o činnostiach skupín prostredníctvom odkazu v registri expertných skupín Komisie a podobných subjektov a na príslušnej webovej stránke. Výnimky zo systematického uverejňovania by mali byť možné v prípadoch, ak by uverejnenie dokumentu mohlo porušiť ochranu verejného alebo súkromného záujmu, ako sa vymedzuje v článku 4 nariadenia Európskeho parlamentu a Rady (ES) č. 1049/2001 (5).
   Článok 6
   Výdavky na zasadnutia
   1.   Osobám zúčastňujúcim sa na činnostiach skupín a pracovných skupín sa neposkytuje náhrada za služby, ktoré poskytujú.
   2.   V súlade s platnými ustanoveniami Komisie uhrádza Komisia zúčastneným expertom cestovné a pobytové náklady, ktoré im vznikli v súvislosti s činnosťami skupín a pracovných skupín.
   3.   Náhrada za výdavky uvedené v ods. 2 sa poskytuje do výšky dostupných finančných prostriedkov, ktoré sa prideľujú v rámci ročného postupu prideľovania finančných prostriedkov.
   Článok 7
   Zrušenie
   Rozhodnutie 2004/391/ES sa zrušuje s účinnosťou od 1. júla 2014.
   Článok 8
   Nadobudnutie účinnosti
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2014.

      V Bruseli 16. decembra 2013

            Za Komisiu

            predseda

         José Manuel BARROSO

      (1)  Rozhodnutie Komisie 2004/391/ES z 23. apríla 2004 o poradných skupinách zaoberajúcich sa otázkami spadajúcimi pod rámec spoločnej poľnohospodárskej politiky (Ú. v. EÚ L 120, 24.4.2004, s. 50).

      (2)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (3)  K(2010) 7649.

      (4)  Rozhodnutie Komisie 2001/844/ES, ESUO, Euratom z 29. novembra 2001, ktorým sa mení a dopĺňa jej rokovací poriadok (Ú. v. ES L 317, 3.12.2001, s. 1).

      (5)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).


title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskej agentúry pre bezpečnosť letectva za rozpočtový rok 2008

text:
               25.9.2010

               SK

               Úradný vestník Európskej únie

               L 252/136

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskej agentúry pre bezpečnosť letectva za rozpočtový rok 2008
   (2010/516/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 216/2008 (3), ktorým sa zriadila Európska agentúra pre bezpečnosť letectva, a najmä na jeho článok 60,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0068/2010),

               1.

               udeľuje riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej agentúry pre bezpečnosť letectva, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 21.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/137

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre bezpečnosť letectva za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre bezpečnosť letectva za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre bezpečnosť letectva za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Európskeho parlamentu a Rady (ES) č. 216/2008 (3), ktorým sa zriadila Európska agentúra pre bezpečnosť letectva, a najmä na jeho článok 60,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0068/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže 23. apríla 2009 Európsky parlament udelil výkonnému riaditeľovi Európskej agentúry pre bezpečnosť letectva absolutórium za plnenie rozpočtu agentúry za rozpočtový rok 2007 (5) a v uznesení, ktoré je súčasťou rozhodnutia o absolutóriu, Európsky parlament okrem iného:

                           —

                           vzal na vedomie kritiku Dvora audítorov týkajúcu sa niekoľkých postupov obstarávania, ktoré skontroloval,

                           —

                           požiadal agentúru, aby dodržala prísľub, ktorý dala vo svojich odpovediach Dvoru audítorov, že bude dôsledne dodržiavať pravidlá obstarávania a venovať osobitnú pozornosť poskytovaniu jasných informácií potenciálnym uchádzačom,

                           —

                           vzal na vedomie pripomienku Dvora audítorov, že plán stavu zamestnancov na rok 2007 pozostával zo 467 dočasných pracovných miest, ale rozpočtové prostriedky na výdavky na zamestnancov nepokryli skutočné náklady na týchto zamestnancov, a že v dôsledku toho sa agentúra dohodla s Komisiou, že zníži počet pracovných miest na 342, pričom ku koncu roka bolo obsadených 333 z nich;

               1.

               víta skutočnosť, že podľa Dvora audítorov poskytuje účtovná závierka agentúry za rok 2008 spoľahlivé informácie a príslušné transakcie sú ako celok zákonné a správne;

               2.

               konštatuje, že z rozpočtu na rok 2008 bolo agentúre poskytnutých 30 000 000 EUR vo viazaných a výdavkových rozpočtových prostriedkoch;

               3.

               konštatuje, že rozpočet agentúry sa zvýšil o 42 % zo 72 000 000 EUR v roku 2007 na 102 000 000 EUR v roku 2008 a počet zamestnancov vzrástol z 362 na 442;

      Výkonnosť

               4.

               zdôrazňuje, že je dôležité, aby agentúra v rámci plánovania stanovila ciele SMART a ukazovatele RACER s cieľom vyhodnotiť svoje dosiahnuté výsledky; berie na vedomie odpoveď agentúry, v ktorej ubezpečila, že zlepšila svoj pracovný program na rok 2010 tým, že stanovila ciele a ukazovatele pre výkonnosť v kľúčových oblastiach a vytvorila lepší systém plánovania zdrojov; vyzýva tiež agentúru, aby posúdila možnosť zavedenia Ganttovho diagramu do plánovania všetkých svojich prevádzkových činností s cieľom rýchleho zaznamenávania času, ktorý jednotliví zamestnanci strávia na jednom projekte, a uprednostňovania prístupu zameraného na dosahovanie výsledkov;

               5.

               žiada agentúru, aby v tabuľke, ktorá bude tvoriť prílohu k ďalšej správe Dvora audítorov, uviedla porovnanie výsledkov dosiahnutých v priebehu skúmaného roka, za ktorý sa udeľuje absolutórium, a výsledkov dosiahnutých v predchádzajúcom rozpočtovom roku s cieľom umožniť orgánu udeľujúcemu absolutórium lepšie medziročné zhodnotenie výkonnosti agentúry;

      Nariadenie o poplatkoch a úhradách

               6.

               berie na vedomie, že rok 2008 bol prvým kompletným rokom, keď sa vykonávali certifikačné činnosti podľa nariadenia Komisie (ES) č. 593/2007 z 31. mája 2007 o poplatkoch a platbách vyberaných Európskou agentúrou pre bezpečnosť letectva (6);

               7.

               žiada agentúru, aby zaviedla monitorovací systém v oblasti certifikačných projektov, ktorý zaistí, že počas trvania celého projektu sa vyberané poplatky významne neodchýlia od skutočných nákladov;

               8.

               vyjadruje poľutovanie nad tým, že systém ročných paušálnych poplatkov priniesol v roku 2008 príjem, ktorý významne prevyšuje skutočné náklady poskytnutých služieb, a vyzýva agentúru, aby čo najrýchlejšie predložila podrobný plán s cieľom zabezpečiť, že sa to v ďalších rokoch nezopakuje;

      Prenesenie rozpočtových prostriedkov

               9.

               upozorňuje na skutočnosť, že v roku 2009 agentúra previedla veľké množstvo rozpočtových prostriedkov na prevádzkové výdavky (viac ako 53 000 000 EUR, t. j. 79 % prevádzkových rozpočtových prostriedkov); akceptuje, že vysoký objem rozpočtových prostriedkov prenesených do roku 2009 je v rozpore so zásadou ročnej platnosti rozpočtu, aj keď určitá neistota týkajúca sa úrovne poplatkov a úhrad je neoddeliteľnou súčasťou počiatočného prevádzkového cyklu agentúry; taktiež zdôrazňuje, že táto situácia poukazuje na nedostatky v systéme plánovania zdrojov podniku, ktoré vyplývajú z oneskorenia podpisovania zmlúv o poskytovaní služieb; preto žiada, aby boli Parlamentu a Rade predložené oveľa realistickejšie odhady na ďalší rozpočtový rok a aby bol poskytnutý dostatočný čas na ich analýzu;

               10.

               berie na vedomie, že v roku 2008 agentúra vykázala výnosy z úrokov vo výške 1 988 000 EUR; na základe ročnej závierky a výšky úrokov usudzuje, že agentúra trvalo disponuje mimoriadne vysokými pokladničnými zostatkami; berie na vedomie, že k 31. decembru 2008 bol pokladničný zostatok agentúry vo výške 57 245 000 EUR; žiada Komisiu, aby preskúmala, akým spôsobom by sa dalo zamerať hospodárenie s hotovostnými prostriedkami na potreby v súlade s článkom 15 ods. 5 nariadenia (ES, Euratom) č. 2343/2002 s cieľom plne túto zásadu uplatniť a aká zmena koncepcie by bola potrebná na to, aby agentúra dlhodobo držala čo najnižšie hotovostné zostatky;

               11.

               konštatuje, že v roku 2008 bolo 15 % výdavkov súvisiacich so zamestnancami presunutých do prevádzkových výdavkov, čo naznačuje nerealistické plánovanie; pochybuje o náraste efektívnosti v dôsledku tohto presunu a v tejto súvislosti bude ďalej skúmať vývoj a dodatočné náklady na implementáciu systému plánovania zdrojov podniku (ERP);

      Ďalšie zlepšenia, ktoré má agentúra zaviesť

               12.

               vyjadruje znepokojenie nad nedostatočnou koordináciou potrieb, zamestnancov a nariadenia o rozpočtových pravidlách agentúry, a najmä nad tým, že výberové konania na obsadenie pracovných miest komplikujú prijímanie vhodne kvalifikovaných zamestnancov; domnieva sa, že medziinštitucionálna pracovná skupina pre decentralizované agentúry by sa mohla venovať tejto otázke;

               13.

               žiada agentúru, aby realistickejším spôsobom zlepšila svoje plánovanie prijímania zamestnancov a aby odstránila nedostatky v zostavovaní rozpočtu a monitorovaní systému plánovania podnikových zdrojov;

      Vnútorný audit

               14.

               uznáva, že od roku 2006 agentúra splnila 15 z 28 odporúčaní, ktoré predložil útvar vnútorného auditu (IAS); berie na vedomie, že na plnení 13 odporúčaní sa pracuje, 2 sa považujú za „kritické“ a 5 za „veľmi dôležitých“; poznamenáva, že tieto odporúčania sa vzťahujú na rozpočtovú neistotu, chýbajúce analýzy rizík, chýbajúcu politiku hodnotenia a postupu v kariére, postup rozdelenia účtovných období a chýbajúci postup evidencie výnimiek, ktoré boli ukončené;

               15.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (7) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 21.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 79, 19.3.2008, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 122.

      (6)  Ú. v. EÚ L 140, 1.6.2007, s. 3.

      (7)  Prijaté texty, P7_TA(2010)0139 (pozri stranu 241 tohto úradného vestníka).


title: Rozhodnutie Rady z 3. marca 1975 o pristúpení k Dohovoru o prevencii znečistenia morí zo zdrojov umiestnených na pevnine

text:
Dôležité právne oznámenie

|

31975D0437

Úradný vestník L 194 , 25/07/1975 S. 0005 - 0005 Fínske špeciálne vydanie: Kapitola 15 Zväzok 1 S. 0227  Švédske špeciálne vydanie: Kapitola 15 Zväzok 1 S. 0227  Španielske špeciálne vydanie: Kapitola 15 Zväzok 1 S. 0098  Portugalské špeciálne vydanie Kapitola 15 Zväzok 1 S. 0098

		Rozhodnutie Radyz 3. marca 1975o pristúpení k Dohovoru o prevencii znečistenia morí zo zdrojov umiestnených na pevnine(75/437/EHS)RADA EURÓPSKYCH SPOLOČENSTIEVso zreteľom na Zmluvu o založení Európskeho hospodárskeho spoločenstva a hlavne na jej článok 235,so zreteľom na návrh Komisie,so zreteľom na stanovisko Zhromaždenia [1],keďže vyhlásenie Rady Európskych spoločenstiev a zástupcov vlád členských štátov, ktorí sa stretli na zasadnutí Rady z 22. 11. 1973 [2] o environmentálnom akčnom programe Európskych spoločenstiev, zdôrazňuje, že pre spoločenstvo je dôležité prijať opatrenia proti všeobecnému znečisteniu morí, a medzi iným, umožňuje spoločenstvu konať v záujme boja proti znečisteniu morí zo zdrojov umiestnených na pevnine;keďže Dohovor o prevencii znečistenia morí zo zdrojov umiestnených na pevnine z 21. februára 1974 umožňuje tiež prípravu a vykonávanie programov zameraných na elimináciu alebo zníženie tohoto typu znečistenia v severovýchodnom Atlantiku;keďže sa javí nevyhnutné pre spoločenstvo uzatvoriť tento Dohovor na účel dosiahnutia, pri zachovaní fungovania spoločného trhu, jeden z cieľov spoločenstva v oblasti ochrany životného prostredia a kvality života, a keďže v zmluve nie sú žiadne ustanovenia na ustanovenie potrebných právomocí;keďže by mali byť navrhnutí zástupcovia spoločenstva do komisie vytvorenej podľa tohto dohovoru,PRIJALA NASLEDOVNÉ:Článok 1V mene spoločenstva sa týmto pristupuje k Dohovoru o prevencii znečistenia morí zo zdrojov umiestnených na pevnine.Text dohovoru je uvedený v prílohe.Článok 2Predseda Rady je poverený určiť osoby splnomocnenú na podpis dohovoru s cieľom zaviazať spoločenstvo.Článok 3Spoločenstvo bude v komisii vytvorenej podľa článku 15 dohovoru reprezentované Komisiou.Komisia bude v tomto orgáne presadzovať stanovisko spoločenstva v súlade s takými smernicami, aké jej Rada môže dať.V Bruseli 3. marca 1975Za RadupredsedaJ. Keating[1] Ú. v. ES C 127, 18.10.1974, s. 32.[2] Ú. v. ES C 112, 20.12.1973, s. 1.--------------------------------------------------


title: Rozhodnutie Rady zo 17. decembra 1999, ktorým sa menuje osem členov Dvora audítorov Európskych spoločenstiev

text:
Dôležité právne oznámenie

|

31999D0872

Úradný vestník L 340 , 31/12/1999 S. 0105 - 0105

		Rozhodnutie Radyzo 17. decembra 1999,ktorým sa menuje osem členov Dvora audítorov Európskych spoločenstiev(1999/872/ES, ESUO, Euratom)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na jej článok 247 ods. 3,so zreteľom na Zmluvu o založení Európskeho spoločenstva uhlia a ocele, a najmä na jej článok 45 ods. 3,so zreteľom na Zmluvu o Európskom spoločenstve pre atómovú energiu, a najmä na jej článok 160b ods. 3,so zreteľom na stanoviská Európskeho parlamentu [1],(1) keďže páni Patrick Everard, Jørgen Mohr, Antoni Castells, Barry Desmond, Giorgio Clemente, Armindo de Jesus de Sousa Ribeiro, Aunus Salmi a Jan O. Karlsson končia funkčné obdobie 9. februára 2000;(2) keďže by sa preto mali funkcie opäť obsadiť,ROZHODLA TAKTO:Článok 1Tieto osoby sa menujú za členov Dvora audítorov na obdobie od 1. marca 2000 do 28. februára 2006:- pán Robert Reynders- pán Jørgen Mohr- pán Juan Manuel Fabra Valles- pani Máire Geoghegan-Quinn- pán Giorgio Clemente- pán Vítor Manuel de Silva Caldeira- pán Aunus Salmi- pán Jan O. Karlsson.Článok 2Toto rozhodnutie sa uverejní v Úradnom vestníku Európskych spoločenstiev.V Bruseli 17. decembra 1999Za RadupredsedaK. Hemilä[1] Stanoviská doručené 16. decembra 1999 (zatiaľ neuverejnené v Úradnom vestníku Európskych spoločenstiev).--------------------------------------------------


title: Rozhodnutie Rady z 25. apríla 2017, ktorým sa obnovuje riadiaca rada Európskeho strediska pre rozvoj odborného vzdelávania

text:
               3.5.2017

               SK

               Úradný vestník Európskej únie

               C 138/1

         ROZHODNUTIE RADY
   z 25. apríla 2017,
   ktorým sa obnovuje riadiaca rada Európskeho strediska pre rozvoj odborného vzdelávania
   (2017/C 138/01)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidáta, ktorého Rade predložila Komisia, pokiaľ ide o zástupcov zamestnancov,
   keďže:

               (1)

               Rada rozhodnutiami zo 14. júla 2015 (2) a 14. septembra 2015 (3) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2015 do 17. septembra 2018.

               (2)

               V dôsledku odstúpenia pani Ruty PORNIECEOVEJ sa pre Lotyšsko uvoľnilo jedno miesto člena riadiacej rady uvedeného strediska v kategórii zástupcov zamestnaneckých organizácií.

               (3)

               Členovia riadiacej rady uvedeného strediska by sa mali vymenovať na zvyšný čas funkčného obdobia, ktoré sa skončí 17. septembra 2018,

         ROZHODLA TAKTO:
   Článok 1
   Týmto sa za člena riadiacej rady Európskeho strediska pre rozvoj odborného vzdelávania na zvyšný čas funkčného obdobia, ktoré trvá do 17. septembra 2018, vymenúva:
   ZÁSTUPCOVIA ORGANIZÁCIÍ ZAMESTNANCOV

               LOTYŠSKO

               pani Linda ROMELE

         Článok 2
   Toto rozhodnutie sa uverejní v Úradnom vestníku Európskej únie na účely informovania.

      V Luxemburgu 25. apríla 2017

            Za Radu

            predseda

         I. BORG

      (1)  Ú. v. ES L 39, 13.2.1975, s. 1.

      (2)  Ú. v. EÚ C 232, 16.7.2015, s. 2.

      (3)  Ú. v. EÚ C 305, 16.9.2015, s. 2.


title: 2006/357/ES: Rozhodnutie Rady z  8. novembra 2005  o podpise a predbežnom vykonávaní Dohody medzi Európskym spoločenstvom a vládou Gruzínska o určitých aspektoch leteckých dopravných služieb

text:
               20.5.2006

               SK

               Úradný vestník Európskej únie

               L 134/23

         ROZHODNUTIE RADY
   z 8. novembra 2005
   o podpise a predbežnom vykonávaní Dohody medzi Európskym spoločenstvom a vládou Gruzínska o určitých aspektoch leteckých dopravných služieb
   (2006/357/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2, v spojení s článkom 300 ods. 2 prvou vetou prvého pododseku,
   so zreteľom na návrh Komisie,
   keďže:

               (1)

               Rada 5. júna 2003 poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou so Spoločenstvom.

               (2)

               Komisia v mene Spoločenstva dojednala dohodu s Gruzínskom o určitých aspektoch leteckých dopravných služieb v súlade s mechanizmami a smernicami v prílohe k rozhodnutiu Rady, ktorým bola Komisia poverená začať rokovania s tretími krajinami o nahradení určitých ustanovení v existujúcich dvojstranných dohodách dohodou Spoločenstva.

               (3)

               S výhradou jej možného uzavretia k neskoršiemu dátumu by sa dohoda, ktorú Komisia dojednala, mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpis Dohody medzi Európskym spoločenstvom a vládou Gruzínska o určitých aspektoch leteckých dopravných služieb s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody v mene Spoločenstva s výhradou jej uzavretia.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tieto účely.
   Článok 4
   Týmto sa predseda Rady poveruje vydať oznámenie podľa článku 8 ods. 2 dohody.

      V Bruseli 8. novembra 2005

            Za Radu

            predseda

         G. BROWN

    ---documentbreak---

               20.5.2006

               SK

               Úradný vestník Európskej únie

               L 134/24

         DOHODA
   medzi Európskym spoločenstvom a vládou Gruzínska o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA GRUZÍNSKA (ďalej len „Gruzínsko“)
   na strane druhej
   (ďalej len „zmluvné strany“),
   KONŠTATUJÚC, že medzi niektorými členskými štátmi Európskeho spoločenstva a Gruzínskom boli uzavreté dvojstranné dohody o leteckých dopravných službách, ktoré obsahujú ustanovenia v rozpore s právom Spoločenstva,
   KONŠTATUJÚC, že Európske spoločenstvo má výlučnú právomoc v niekoľkých aspektoch, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   KONŠTATUJÚC, že podľa práva Európskeho spoločenstva majú leteckí dopravcovia Spoločenstva usadení v členskom štáte právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré štátnym príslušníkom týchto tretích krajín umožňujú nadobudnúť vlastnícke práva v leteckých dopravcoch, ktorí majú licenciu v súlade s právom Európskeho spoločenstva,
   UZNÁVAJÚC, že určité ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Gruzínskom, ktoré sú v rozpore s právom Európskeho spoločenstva, sa s ním musia úplne zosúladiť, aby sa vytvoril spoľahlivý právny základ pre letecké dopravné služby medzi Európskym spoločenstvom a Gruzínskom a zachovala kontinuita týchto leteckých dopravných služieb,
   KONŠTATUJÚC, že ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Gruzínskom, ktoré nie sú v rozpore s právom Európskeho spoločenstva, sa nemusia zmeniť a doplniť alebo nahradiť,
   KONŠTATUJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej dopravy medzi Európskym spoločenstvom a Gruzínskom, ani ovplyvniť rovnováhu medzi leteckými dopravcami Spoločenstva a leteckými dopravcami Gruzínska, ani dojednať zmeny a doplnenia ustanovení existujúcich dvojstranných dohôd o leteckých dopravných službách, ktoré sa týkajú dopravných práv,
   SA DOHODLI TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je zmluvnou stranou takejto dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je zmluvnou stranou takejto dohody, sa považujú za odkazy na leteckých dopravcov alebo letecké spoločnosti, ktoré určí tento členský štát.
   4.   Udeľovanie dopravných práv sa bude aj naďalej vykonávať prostredníctvom dvojstranných dohôd.
   Článok 2
   Určenie členským štátom
   1.   Ustanovenia v odsekoch 2 a 3 tohto článku nahrádzajú zodpovedajúce ustanovenia v článkoch uvedených v prílohe II písm. a) a b), ktoré sa týkajú určenia leteckého dopravcu dotknutým členským štátom, jeho oprávnení a povolení, ktoré mu vydalo Gruzínsko, a zamietnutia, zrušenia, pozastavenia alebo obmedzenia oprávnení alebo povolení tohto leteckého dopravcu.
   2.   Po prijatí určenia leteckého dopravcu členským štátom Gruzínsko udelí príslušné oprávnenia a povolenia s minimálnym procesným oneskorením za predpokladu, že:

               i)

               letecký dopravca je usadený podľa Zmluvy o založení Európskeho spoločenstva na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie osvedčenia prevádzkovateľa leteckej dopravy vykonáva a udržuje účinnú regulačnú kontrolu nad leteckým dopravcom a v určení je zreteľne uvedený letecký úrad a

               iii)

               letecký dopravca je a ostane vo vlastníctve, priamom alebo prostredníctvom väčšinového vlastníckeho podielu, členských štátov a/alebo štátnych príslušníkov členských štátov, a/alebo iných štátov uvedených v prílohe III, a/alebo štátnych príslušníkov týchto iných štátov a je pod sústavnou účinnou kontrolou týchto štátov a/alebo týchto štátnych príslušníkov.

         3.   Gruzínsko môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je usadený podľa Zmluvy o založení Európskeho spoločenstva na území určujúceho členského štátu alebo nevlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie jeho osvedčenia prevádzkovateľa leteckej dopravy nevykonáva alebo neudržuje účinnú regulačnú kontrolu nad leteckým dopravcom a v určení nie je zreteľne uvedený letecký úrad alebo

               iii)

               letecký dopravca nie je vo vlastníctve ani pod účinnou kontrolou, priamo alebo prostredníctvom väčšinového podielu, členských štátov a/alebo štátnych príslušníkov členských štátov alebo iných štátov uvedených v prílohe III, a/alebo štátnych príslušníkov týchto iných štátov.

         Pri výkone svojho práva na základe tohto odseku Gruzínsko nesmie diskriminovať leteckých dopravcov Spoločenstva na základe ich štátnej príslušnosti.
   Článok 3
   Práva v súvislosti s regulačnou kontrolou
   1.   Ustanovenia odseku 2 tohto článku dopĺňajú články uvedené v prílohe II písm. c).
   2.   V prípade, že členský štát určil leteckého dopravcu, nad ktorým regulačnú kontrolu vykonáva a udržiava iný členský štát, práva Gruzínska sa podľa bezpečnostných ustanovení dohody medzi členským štátom, ktorý tohto leteckého dopravcu určil, a Gruzínskom vzťahujú rovnako na prijímanie, uplatňovanie alebo udržiavanie bezpečnostných noriem týmto iným členským štátom, ako aj na oprávnenie na prevádzkovanie tohto leteckého dopravcu.
   Článok 4
   Zdanenie leteckého paliva
   1.   Ustanovenia odseku 2 tohto článku dopĺňajú zodpovedajúce ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu uložiť dane, odvody, clá alebo iné poplatky na palivá dodávané na jeho územie na použitie v lietadle určeného leteckého dopravcu Gruzínska, ktorý prevádzkuje lety medzi miestom na území tohto členského štátu a iným miestom na území uvedeného členského štátu alebo na území iného členského štátu.
   Článok 5
   Tarify za prepravu v rámci Európskeho Spoločenstva
   1.   Ustanovenia odseku 2 tohto článku dopĺňajú články uvedené v prílohe II písm. e).
   2.   Tarify účtované leteckým(-ými) dopravcom(-ami) určeným(-ými) Gruzínskom podľa dohody uvedenej v prílohe I, ktorá obsahuje ustanovenie uvedené v prílohe II písm. e), za prepravu, ktorá bola celá uskutočnená v rámci Európskeho spoločenstva, podliehajú právu Európskeho spoločenstva.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Zmluvné strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a predbežné vykonávanie
   1.   Táto dohoda nadobudne platnosť potom, keď si zmluvné strany vzájomne písomne oznámia, že boli ukončené ich príslušné vnútorné postupy potrebné na to, aby dohoda nadobudla platnosť.
   2.   Bez ohľadu na odsek 1 zmluvné strany súhlasia s tým, že budú túto dohodu predbežne vykonávať od prvého dňa mesiaca, ktorý nasleduje po dni, keď si zmluvné strany vzájomne oznámili ukončenie postupov potrebných na tieto účely.
   3.   Dohody a iné dojednania medzi členskými štátmi a Gruzínskom, ktoré ku dňu podpísania dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania od nadobudnutia ich platnosti alebo predbežného vykonávania.
   Článok 9
   Ukončenie platnosti
   1.   V prípade, že sa ukončí platnosť niektorej z dohôd uvedených v prílohe I, zároveň skončí platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   V prípade, že sa ukončí platnosť všetkých dohôd uvedených v prílohe I, sa zároveň ukončí aj platnosť tejto dohody.
   NA DÔKAZ TOHO nižšie podpísaní splnomocnení zástupcovia podpísali túto dohodu.

      Vyhotovené v Bruseli v dvoch vyhotoveniach dňa tretieho mája dvetisícšesť v anglickom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, slovenskom, slovinskom, španielskom, švédskom, talianskom a gruzínskom jazyku.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         Por el Gobierno de Georgia
         Za vládu Gruzie
         For Georgiens regering
         Für die Regierung von Georgien
         Gruusia valitsuse nimel
         Για την κυβέρνηση της Γεωργίας
         For the Government of Georgia
         Pour le gouvernement de la Géorgie
         Per il Governo della Georgia
         Gruzijas valdības vārdā
         Gruzijos Vyriausybės vardu
         Grúzia Kormánya részéről
         Għall-Gvern tal-Ġeorġja
         Voor de Regering van Georgië
         W imieniu Rządu Gruzji
         Pelo Governo da Geórgia
         Za vládu Gruzínska
         Za vlado Gruzije
         Georgian hallituksen puolesta
         För Georgiens regering

   PRÍLOHA I
   Zoznam dohôd uvedených v článku 1 tejto dohody

               a)

               Dohody o leteckých dopravných službách medzi vládou Gruzínska a členskými štátmi Európskeho spoločenstva, ktoré boli ku dňu podpísania tejto dohody uzavreté, podpísané a/alebo sa predbežne vykonávali:

                           —

                           Dohoda o leteckej doprave medzi spolkovou vládou Rakúska a vládou Gruzínska, podpísaná 15. decembra 1997 vo Viedni (dátum nadobudnutia platnosti: 1.10.2001), ďalej v prílohe II len „dohoda medzi Gruzínskom a Rakúskom“,

                           —

                           Dohoda medzi vládou Cyperskej republiky a vládou Gruzínska o leteckých dopravných službách, podpísaná 30. júna 1997 v Tbilisi (dátum nadobudnutia platnosti: 5.11.1998), ďalej v prílohe II len „dohoda medzi Gruzínskom a Cyprom“,

                           —

                           Dohoda o leteckej doprave medzi Spolkovou republikou Nemecko a Gruzínskou republikou, podpísaná 25. júna 1993 v Bone (dátum nadobudnutia platnosti: 27.11.1994), ďalej v prílohe II len „dohoda medzi Gruzínskom a Nemeckom“,

                           —

                           Dohoda o leteckej doprave medzi vládou Helénskej republiky a vládou Gruzínska, podpísaná 10. apríla 1997 v Tbilisi (dátum nadobudnutia platnosti: 27.5.1998), ďalej v prílohe II len „dohoda medzi Gruzínskom a Gréckom“,

                           —

                           Dohoda o leteckej doprave medzi vládou Írska a vládou Gruzínska, podpísaná 2. marca 1995 v Dubline (dátum nadobudnutia platnosti: 2.3.1995), ďalej v prílohe II len „dohoda medzi Gruzínskom a Írskom“,

                           —

                           Dohoda o leteckých dopravných službách medzi vládou Litovskej republiky a vládou Gruzínska, podpísaná 12. apríla 1996 v Tbilisi (dátum nadobudnutia platnosti: 12.1.1999), ďalej v prílohe II len „dohoda medzi Gruzínskom a Litvou“,

                           —

                           Dohoda o leteckých dopravných službách medzi Holandským kráľovstvom a Gruzínskou republikou, podpísaná 3. apríla 1995 vo Wassenaar (dátum nadobudnutia platnosti: 1.5.1997), ďalej v prílohe II len „dohoda medzi Gruzínskom a Holandskom“,

                           —

                           Dohoda o leteckých dopravných službách medzi vládou Spojeného kráľovstva Veľkej Británie a Severného Írska a výkonným orgánom (vládou) Gruzínska, podpísaná 17. septembra 2003 v Tbilisi, ďalej v prílohe II len „dohoda medzi Gruzínskom a Spojeným kráľovstvom“;
                           doplnená Memorandom o porozumení uzavretým 17. septembra 2003 v Tbilisi a schváleným zápisom podpísaným 2. novembra 2004 v Tbilisi.

               b)

               Dohody o leteckých dopravných službách a iné dojednania parafované alebo podpísané medzi vládou Gruzínska a členskými štátmi Európskeho spoločenstva, ktoré ku dňu podpísania tejto dohody nenadobudli platnosť a predbežne sa nevykonávali:

                           —

                           Dohoda o leteckej doprave medzi vládou Belgicka a vládou Gruzínskej republiky, parafovaná 24. februára 1995, ďalej v prílohe II len „dohoda medzi Gruzínskom a Belgickom“,

                           —

                           Dohoda o leteckej doprave medzi vládou Maďarskej republiky a vládou Gruzínskej republiky, parafovaná 29. júna 1995, ďalej v prílohe II len „dohoda medzi Gruzínskom a Maďarskom“,

                           —

                           Dohoda o civilnej leteckej doprave medzi vládou Lotyšskej republiky a vládou Gruzínska, podpísaná v Tbilisi 5. októbra 2005, ďalej v prílohe II len „dohoda medzi Gruzínskom a Lotyšskom“,

                           —

                           Dohoda o civilnej leteckej doprave medzi vládou Poľskej republiky a vládou Gruzínskej republiky, parafovaná 26. apríla 1993 vo Varšave, ďalej v prílohe II len „dohoda medzi Gruzínskom a Poľskom“.

         PRÍLOHA II
   Zoznam článkov v dohodách uvedených v prílohe I a v článkoch 2 až 5 tejto dohody

               a)

               Určenie členským štátom:

                           —

                           článok 3 dohody medzi Gruzínskom a Rakúskom,

                           —

                           články 3 a 4 dohody medzi Gruzínskom a Belgickom,

                           —

                           článok 4 dohody medzi Gruzínskom a Cyprom,

                           —

                           článok 3 dohody medzi Gruzínskom a Nemeckom,

                           —

                           článok 3 dohody medzi Gruzínskom a Gréckom,

                           —

                           článok 3 dohody medzi Gruzínskom a Maďarskom,

                           —

                           článok 3 dohody medzi Gruzínskom a Írskom,

                           —

                           článok 3 dohody medzi Gruzínskom a Lotyšskom,

                           —

                           článok 3 dohody medzi Gruzínskom a Litvou,

                           —

                           článok 4 dohody medzi Gruzínskom a Holandskom,

                           —

                           článok 3 dohody medzi Gruzínskom a Poľskom,

                           —

                           článok 4 dohody medzi Gruzínskom a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 4 dohody medzi Gruzínskom a Rakúskom,

                           —

                           článok 5 dohody medzi Gruzínskom a Belgickom,

                           —

                           článok 5 dohody medzi Gruzínskom a Cyprom,

                           —

                           článok 4 dohody medzi Gruzínskom a Nemeckom,

                           —

                           článok 4 dohody medzi Gruzínskom a Gréckom,

                           —

                           článok 4 dohody medzi Gruzínskom a Maďarskom,

                           —

                           článok 3 ods. 5 a 6 dohody medzi Gruzínskom a Írskom,

                           —

                           článok 4 dohody medzi Gruzínskom a Lotyšskom,

                           —

                           článok 4 dohody medzi Gruzínskom a Litvou,

                           —

                           článok 5 dohody medzi Gruzínskom a Holandskom,

                           —

                           článok 4 dohody medzi Gruzínskom a Poľskom,

                           —

                           článok 5 dohody medzi Gruzínskom a Spojeným kráľovstvom.

               c)

               Regulačná kontrola:

                           —

                           článok 7 dohody medzi Gruzínskom a Belgickom.

               d)

               Zdanenie leteckého paliva

                           —

                           článok 7 dohody medzi Gruzínskom a Rakúskom,

                           —

                           článok 10 dohody medzi Gruzínskom a Belgickom,

                           —

                           článok 7 dohody medzi Gruzínskom a Cyprom,

                           —

                           článok 6 dohody medzi Gruzínskom a Nemeckom,

                           —

                           článok 9 dohody medzi Gruzínskom a Gréckom,

                           —

                           článok 9 dohody medzi Gruzínskom a Maďarskom,

                           —

                           článok 11 dohody medzi Gruzínskom a Írskom,

                           —

                           článok 6 dohody medzi Gruzínskom a Lotyšskom,

                           —

                           článok 11 dohody medzi Gruzínskom a Litvou,

                           —

                           článok 10 dohody medzi Gruzínskom a Holandskom,

                           —

                           článok 6 dohody medzi Gruzínskom a Poľskom,

                           —

                           článok 8 dohody medzi Gruzínskom a Spojeným kráľovstvom.

               e)

               Tarify za prepravu v rámci Európskeho Spoločenstva:

                           —

                           článok 11 dohody medzi Gruzínskom a Rakúskom,

                           —

                           článok 13 dohody medzi Gruzínskom a Belgickom,

                           —

                           článok 17 dohody medzi Gruzínskom a Cyprom,

                           —

                           článok 10 dohody medzi Gruzínskom a Nemeckom,

                           —

                           článok 12 dohody medzi Gruzínskom a Gréckom,

                           —

                           článok 8 dohody medzi Gruzínskom a Maďarskom,

                           —

                           článok 6 dohody medzi Gruzínskom a Írskom,

                           —

                           článok 11 dohody medzi Gruzínskom a Lotyšskom,

                           —

                           článok 9 dohody medzi Gruzínskom a Litvou,

                           —

                           článok 6 dohody medzi Gruzínskom a Holandskom,

                           —

                           článok 10 dohody medzi Gruzínskom a Poľskom,

                           —

                           článok 7 dohody medzi Gruzínskom a Spojeným kráľovstvom.

         PRÍLOHA III
   Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: 2012/272/EÚ: Rozhodnutie Rady zo 14. mája 2012 o podpise Rámcovej dohody o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej v mene Únie

text:
               24.5.2012

               SK

               Úradný vestník Európskej únie

               L 134/3

         ROZHODNUTIE RADY
   zo 14. mája 2012
   o podpise Rámcovej dohody o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej v mene Únie
   (2012/272/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 79 ods. 3, články 91, 100, článok 191 ods. 4, články 207 a 209 v spojení s článkom 218 ods. 5,
   so zreteľom na návrh Európskej komisie,
   keďže:

               (1)

               Rada poverila 25. novembra 2004 Komisiu rokovať s Filipínskou republikou o rámcovej dohode o partnerstve a spolupráci (ďalej len „dohoda“).

               (2)

               Ustanovenia dohody, ktoré patria do rozsahu pôsobnosti tretej časti hlavy V Zmluvy o fungovaní Európskej únie, zaväzujú Spojené kráľovstvo a Írsko ako samostatné zmluvné strany, a nie ako súčasť Európskej únie, dovtedy, kým Európska únia spolu so Spojeným kráľovstvom a/alebo Írskom neoznámia Filipínskej republike, že sa Spojené kráľovstvo alebo Írsko stáva viazaným v týchto otázkach ako súčasť Európskej únie v súlade s Protokolom (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, ktorý je pripojený k Zmluve o Európskej únii a k Zmluve o fungovaní Európskej únie. Ak Spojené kráľovstvo a/alebo Írsko prestane(-ú) byť viazané ako súčasť Európskej únie podľa článku 4a protokolu (č. 21), Európska únia spoločne so Spojeným kráľovstvom a/alebo Írskom bezodkladne informujú Filipínsku republiku o akejkoľvek zmene svojho postavenia, pričom v takom prípade ostávajú viazaní ustanoveniami dohody vo vlastnom mene. To isté platí pre Dánsko v súlade s protokolom (č. 22) o postavení Dánska, ktorý je pripojený k týmto zmluvám.

               (3)

               Ak Spojené kráľovstvo a/alebo Írsko neposkytli oznámenie požadované podľa článku 3 Protokolu (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, nepodieľajú sa na prijatí tohto rozhodnutia Radou, pokiaľ sa vzťahuje na ustanovenia podľa tretej časti hlavy V Zmluvy o fungovaní Európskej únie. To isté platí pre Dánsko v súlade s Protokolom (č. 22) o postavení Dánska, ktorý je pripojený k Zmluve o Európskej únii a k Zmluve o fungovaní Európskej únie.

               (4)

               Dohoda by sa mala podpísať s výhradou jej uzavretia k neskoršiemu dátumu,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Rámcovej dohody o partnerstve a spolupráci medzi Európskou úniou a jej členskými štátmi na jednej strane a Filipínskou republikou na strane druhej s výhradou uzavretia uvedenej dohody (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom nasledujúcim po jeho prijatí.

      V Bruseli 14. mája 2012

            Za Radu

            predsedníčka

         C. ASHTON

      (1)  Text dohody sa uverejní spolu s rozhodnutím o uzavretí dohody.


title: Rozhodnutie Európskeho parlamentu (EÚ) 2016/1525 z 28. apríla 2016 o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2014

text:
               14.9.2016

               SK

               Úradný vestník Európskej únie

               L 246/260

         ROZHODNUTIE EURÓPSKEHO PARLAMENTU (EÚ) 2016/1525
   z 28. apríla 2016
   o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2014 spolu s odpoveďami inštitútu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória inštitútu za plnenie rozpočtu za rozpočtový rok 2014 (05584/2016 – C8-0085/2016),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (4), a najmä na jeho článok 15,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V k rokovaciemu poriadku,

               —

               so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A8-0085/2016),

               1.

               udeľuje absolutórium riaditeľke Európskeho inštitútu pre rodovú rovnosť za plnenie rozpočtu inštitútu za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľke Európskeho inštitútu pre rodovú rovnosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 168.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 403, 30.12.2006, s. 9.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: Rozhodnutie Komisie (EÚ) 2016/1983 z 26. mája 2014 o opatrení (SA.33063 2012/C, ex 2012/NN) týkajúcom sa spoločnosti Trentino NGN s.r.l. v nadväznosti na odstúpenie Talianska od projektu [oznámené pod číslom C(2014) 3159] (Text s významom pre EHP )

text:
               12.11.2016

               SK

               Úradný vestník Európskej únie

               L 305/32

         ROZHODNUTIE KOMISIE (EÚ) 2016/1983
   z 26. mája 2014
   o opatrení (SA.33063 2012/C, ex 2012/NN) týkajúcom sa spoločnosti Trentino NGN s.r.l. v nadväznosti na odstúpenie Talianska od projektu

         [oznámené pod číslom C(2014) 3159]

   (Iba talianske znenie je autentické)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 108 ods. 2 prvý pododsek,
   so zreteľom na Dohodu o Európskom hospodárskom priestore, a najmä na jej článok 62 ods. 1 písm. a),
   po vyzvaní zainteresovaných strán, aby predložili pripomienky v súlade s uvedenými ustanoveniami (1),
   keďže:
   1.   POSTUP

               (1)

               Dňa 24. mája 2011 bola Komisii doručená sťažnosť od troch hlavných alternatívnych telekomunikačných operátorov, ktorí pôsobia na talianskom trhu (Wind, Fastweb a Vodafone). Vo svojej podrobnej sťažnosti tvrdili, že projekt, ktorý začala talianska autonómna provincia Trento („provincia“) s cieľom zaviesť na území provincie infraštruktúru prístupových sietí novej generácie, predstavuje de facto štátnu pomoc v prospech spoločnosti Telecom Italia v rozpore s pravidlami hospodárskej súťaže, ako je uvedené v usmerneniach o širokopásmových sieťach (2). Sťažovatelia konkrétne tvrdili, že provincia ich riadne neinformovala, ani s nimi riadne nekonzultovala svoje plány a ciele; že príjemca pomoci bol určený ešte pred začatím projektu a že vybraná infraštruktúra by po svojom zavedení neumožňovala skutočnú hospodársku súťaž.

               (2)

               V nadväznosti na žiadosť o informácie, ktorú Komisia zaslala 22. júna 2011, poslali talianske orgány 20. júla 2011 odpoveď, v ktorej tvrdili, že ich zámerom bolo rešpektovať zásadu investora v trhovom hospodárstve a že ich intervencia nepredstavovala štátnu pomoc, a preto nemusela spĺňať podmienky zlučiteľnosti uvedené v usmerneniach o širokopásmových sieťach. Dňa 4. novembra 2011 po odstránení dôverných informácií Komisia postúpila odpoveď talianskych orgánov sťažovateľom, ktorí predložili ďalšie pripomienky a dokumentáciu 29. novembra 2011 a 7. a 16. decembra 2011. Talianske orgány predložili v období od januára do mája 2012 ďalšie detailné doplňujúce informácie. Od februára do mája 2012 predložili doplňujúce informácie aj sťažovatelia. V uvedenom období sa s každou zo zainteresovaných strán konalo viacero stretnutí a telekonferencií.

               (3)

               Rozhodnutím z 25. júla 2012 („rozhodnutie o začatí konania“) Komisia informovala Taliansko, že začala konanie vo veci formálneho zisťovania podľa článku 108 ods. 2 Zmluvy o fungovaní Európskej únie vo vzťahu k tomuto projektu. Komisia uverejnila rozhodnutie o začatí konania, z ktorého boli odstránené dôverné informácie, v Úradnom vestníku Európskej únie
                   (3), čím vyzvala zainteresované strany, aby predložili svoje pripomienky.

               (4)

               Komisia dostala pripomienky k rozhodnutiu o začatí konania zo strany Talianska listami z 22. a 23. novembra 2012. Komisia takisto dostala pripomienky zainteresovaných strán: od zástupcov spoločnosti Telecom Italia 3. decembra 2012 a od zástupcov spoločností Wind, Fastweb a Vodafone 7. decembra 2012. Listom z 29. januára 2013 Komisia postúpila uvedené pripomienky, z ktorých odstránila všetky dôverné informácie, talianskym orgánom, ktoré predložili svoje stanoviská k pripomienkam tretích strán 5. marca 2013. V období od marca do decembra 2013 sa uskutočnili intenzívne rokovania a výmeny so všetkými dotknutými stranami (talianskymi orgánmi a spoločnosťami Telecom Italia, Wind, Fastweb a Vodafone) a s každou z nich prebehlo niekoľko rôznych stretnutí a telekonferencií.

               (5)

               Listom z 31. januára 2014 talianske orgány informovali Komisiu o zámere provincie odstúpiť od projektu. Dňa 14. a 20. marca 2014 talianske orgány poskytli ďalšie informácie v súvislosti so skutočným odstúpením provincie zo spoločného podniku Trentino NGN, najmä pokiaľ ide o predaj akcií provincie spoločnosti Telecom Italia, ktorý sa uskutočnil 28. februára 2014.

         2.   OPIS OPATRENIA

               (6)

               V septembri 2010 provincia vypracovala stratégiu na dosiahnutie svojho cieľa do roku 2018 pripojiť 100 % svojho územia k ultraširokopásmovej optickej sieti. V stratégii sa predpokladali dva druhy opatrení na území provincie: jedna pre stredne ziskové oblasti (4) a jedna pre nízko ziskové oblasti. Vysoko ziskové oblasti ostali vylúčené. Pre stredne ziskové oblasti chcela provincia založiť nový podnik s názvom Trentino NGN a sprístupniť ho súkromným partnerom. V prípade oblastí s nízkou ziskovosťou plánovala provincia prijať ad hoc opatrenie štátnej pomoci, ktoré by sa pripravilo a oznámilo neskôr, pravdepodobne pod dohľadom verejného podniku provincie Trentino Network (iného podniku než je Trentino NGN), ktorý bol zodpovedný za ďalšie iniciatívy v rámci všeobecnej stratégie provincie v oblasti širokopásmového pripojenia.

               (7)

               V nasledujúcich mesiacoch došlo ku kontaktom medzi provinciou a niekoľkými súkromnými operátormi a dňa 8. februára 2011 provincia podpísala so spoločnosťou Telecom Italia memorandum o porozumení, ktoré sa týkalo vytvorenia spoločného podniku Trentino NGN na účely zavedenia infraštruktúry optických prístupových sietí pre domácnosti v stredne ziskových oblastiach. Na základe tejto počiatočnej dohody sa provincia zaviazala poskytnúť peňažný vklad do kapitálu podniku Trentino NGN v maximálnej výške 60 miliónov EUR, pričom spoločnosť Telecom Italia by sa podieľala iba týmito vecnými vkladmi: 1) jej existujúcou pasívnou infraštruktúrou (káblovody a stĺpy) s okamžitou platnosťou a 2) prerušením existujúcej medenej siete po zavedení optickej prístupovej siete pre domácnosti. Neskôr v tom istom roku podpísali memorandum o porozumení ďalší dvaja drobní súkromní akcionári: finančná inštitúcia Finanziaria Trentina a menší poskytovateľ internetových služieb MC-link, v oboch prípadoch s malou finančnou účasťou.

               (8)

               V decembri 2011 bol pripravený podnikateľský plán a na žiadosť provincie vypracovala spoločnosť Analysys Mason správu o hĺbkovej kontrole. Súčasne sa definitívne stanovili príslušné práva a povinnosti akcionárov a presnejšie vymedzili vecné vklady spoločnosti Telecom Italia do spoločnosti Trentino NGN. V nadväznosti na diskusie s Komisiou a odbornú správu o projekte, ktorú vypracovala spoločnosť Analysys Mason, sa vykonali ďalšie zmeny akcionárskych dohôd. V marci 2012 spoločnosť Reconta Ernst & Young vypracovala odbornú správu o prvotnom vecnom vklade spoločnosti Telecom Italia, na základe ktorej sa vykonali ďalšie zmeny.

               (9)

               Provincia založila spoločnosť Trentino NGN sama s minimálnym kapitálovým vkladom menej než 100 000 EUR. Spoločnosť mala dosiahnuť svoju konečnú kapitálovú štruktúru navýšením vlastného imania, k čomu malo dôjsť po uzavretí dohôd so súkromnými akcionármi. Podľa plánov sa vlastný kapitál spoločnosti Trentino NGN mal zvýšiť takto: provincia by prispela sumou 50 miliónov EUR (čo zodpovedá podielu 52,2 %), Finanziaria Trentina by prispela sumou 5 mil. EUR (5,2 % podiel), MC-link sumou 1,5 mil. EUR (1,56 % podiel) (5) a spoločnosť Telecom Italia lízingom nezrušiteľných užívacích práv na svoju existujúcu pasívnu infraštruktúru (káblovody a stĺpy) v celej provincii na účely výstavby novej optickej siete (ďalej len „prvotný vklad“). Prvotný vklad spoločnosti Telecom Italia bol pôvodne odhadnutý na sumu 39,8 mil. EUR, ale v správe spoločnosti Ernst & Young o hodnote tohto vkladu sa uvádza mierne nižšia suma 39,3 mil. EUR, čo viedlo k upraveniu dohody (konečný odhad bol stanovený na sumu 39,448 milióna EUR).

               (10)

               Dňa 18. mája 2012 bol založený spoločný podnik Trentino NGN a akcionári poskytli svoje prvotné vklady takto: provincia splatila len časť plánovaného peňažného vkladu, t. j. 14,845 mil. EUR namiesto 50 mil. EUR; podobne Finanziaria Trentina prispela len vo výške 1,25 mil. EUR zo sumy 5 mil. EUR, MC-link sumou len vo výške 0,375 mil. EUR zo sumy 1,5 mil. EUR. Spoločnosť Telecom Italia prispela nezrušiteľnými užívacími právami na svoju existujúcu pasívnu infraštruktúru, ktorých hodnota bola odhadnutá na konečnú sumu 39,448 mil. EUR. Uvedené vklady viedli k tejto akcionárskej štruktúre: provincia 52,16 %; Telecom Italia 41,07 %; MC-link 1,56 %; Finanziaria Trentina 5,21 %. Výsledná situácia akcionárov podniku Trentino NGN a ich príslušné podiely boli takéto (v období od 18. mája 2012 do 28. februára 2014).

                           Akcionár

                           Získaný podiel %

                           Upísaný kapitál (EUR)

                           Vložený kapitál (EUR)

                           provincia

                           52,16

                           50 095 000

                           14 845 000

                           Telecom Italia

                           41,07

                           39 448 000

                           39 448 000

                           MC-link

                           1,56

                           1 500 000

                           375 000

                           Finanziaria Trentina

                           5,21

                           5 000 000

                           1 250 000

                              Spolu

                              100,00

                              96 043 000

                              55 918 000

               (11)

               V zakladateľskej zmluve bolo stanovené, že na konci tretieho roku od prvotného vkladu alebo po aktivácii aspoň 16 % nových optických pripojení sa spoločnosť Telecom Italia a provincia môžu rozhodnúť, že uplatnia „druhý vklad“ zo strany spoločnosti Telecom Italia, t. j. že táto na podnik Trentino NGN prevedie 1) vlastníctvo (na rozdiel od nezrušiteľných užívacích práv, ktoré už boli prenesené) existujúcej pasívnej infraštruktúry v oblastiach, ktoré podnik Trentino NGN identifikoval ako stredne ziskové, a 2) vlastníctvo metalickej siete, aby ju bolo možné vypnúť a všetkých zákazníkov presmerovať na novú optickú sieť. Predbežný odhad hodnoty vkladu dosiahol sumu 520 EUR za aktívnu metalickú linku, čo zahŕňalo aktívne účastnícke linky spoločnosti Telecom Italia a linky prevádzkované v mene operátorov, ktorí mali uvoľnený prístup k účastníckemu vedeniu. Na základe odhadov sa táto hodnota mala zvýšiť o 2 mil. EUR, čo zodpovedalo hodnote konverzie nezrušiteľných užívacích práv priestoru káblovodov (t. j. prvotný vklad) na vlastníctvo. V tejto druhej fáze by spoločnosť Telecom Italia získala väčšinovú kontrolu nad podnikom Trentino NGN s ohľadom na svoj druhý vklad a, v prípade potreby, formou dodatočnej kapitálovej injekcie zo strany spoločnosti Telecom Italia.

               (12)

               Napokon, v zakladateľskej zmluve bolo takisto stanovené, že po ďalších troch rokoch alebo po dosiahnutí cieľa 43 % aktívnych a pripojených liniek by spoločnosť Telecom Italia mala právo uplatniť kúpnu opciu voči provincii a MC-link na nadobudnutie ich podielov v podniku Trentino NGN. Ako protihodnotu za prevod tohto práva na spoločnosť Telecom Italia, ak by prípadne došlo k jeho uplatneniu, by spoločnosť Telecom Italia zaplatila provincii sumu 6,5 mil. EUR tak, že by polovicu z tejto sumy uhradila do jedného roka a druhú polovicu do dvoch rokov od uplatnenia opcie. Kúpna cena akcií by sa po vyplatení dividend rovnala hodnote vkladu zvýšenej o 7,75 % ročne (6). Ďalší dvaja akcionári, spoločnosti MC-link a Finanziaria Trentina, získali predajnú opciu, na základe ktorej sa mohli rozhodnúť predať svoje podiely v spoločnom podniku Trentino NGN v prospech spoločnosti Telecom Italia za cenu zodpovedajúcu hodnote ich vkladov zvýšenú o 5,5 % a 7 % ročne.

               (13)

               Okrem toho prostredníctvom osobitnej dohody akcionárov bola spoločnosť Telecom Italia určená za dodávateľa podniku Trentino NGN, pokiaľ ide o vybudovanie, správu a prevádzku siete. Išlo o rozvoj tzv. siete medzi bodom a viacerými bodmi (point-to-multipoint) a nepredpokladali sa nijaké povinnosti sprístupnenia používateľských vedení ani povinnosti prístupu. Zvolená architektúra umožňovala zavedenie len troch paralelných pasívnych optických sietí typu GPON (7), z ktorých dve by boli dostupné na účely udeľovania koncesií iným operátorom.

         3.   ZAČATIE KONANIA VO VECI FORMÁLNEHO ZISŤOVANIA

               (14)

               Komisia začala konanie vo veci formálneho zisťovania, pretože mala vážne pochybnosti o zlučiteľnosti opatrenia so zásadou investora v trhovom hospodárstve, a aby zistila, či v prípade, ak sa ukáže, že opatrenie obsahuje prvky štátnej pomoci, by sa mohlo považovať za zlučiteľné s vnútorným trhom.

               (15)

               V rozhodnutí o začatí konania Komisia vyjadrila svoje obavy, že účasť provincie v spoločnom podniku Trentino NGN vykazovala niekoľko prvkov, ktoré vyvolávali pochybnosti, či bola v súlade so zásadou investora v trhovom hospodárstve a či bola účasť provincie skutočne rovnocenná s jej súkromnými partnermi. Pochybnosti Komisie sa týkali najmä týchto prvkov:

                           —

                           Načasovanie projektu: Komisia vyjadrila pochybnosti o tom, že provincia konala od začiatku ako investor v trhovom hospodárstve, ktorý sa neriadi cieľmi verejnej politiky, ale ekonomickými ukazovateľmi a ziskovosťou. Zdalo sa, že provincia začala projekt vo verejnom záujme a potom ho pripravila ako spoločný podnik so zúčastnenou spoločnosťou Telecom Italia, a len ex post sa pokúsila o to, aby bol projekt v súlade so zásadou investora v trhovom hospodárstve a vykonala zmeny, okrem iného, v nadväznosti na diskusie s Komisiou, avšak bez akýchkoľvek zmien v štruktúre iniciatívy.

                           —

                           Účasť súkromných akcionárov: Účasť spoločností MC-link a Finanziaria Trentina bola zanedbateľná, zatiaľ čo účasť spoločnosti Telecom Italia bola významná, ale časovo rozložená.

                           —

                           Súbežnosť investícií: Provincia mala konať okamžite, pričom vklad spoločnosti Telecom Italia bol časovo rozložený a podmienený určitými udalosťami a rozhodovacími procesmi.

                           —

                           Rovnaké podmienky: Nebolo jasné, či podmienky, na základe ktorých provincia investovala do spoločného podniku, boli rovnaké ako v prípade súkromných partnerov, konkrétne v prípade spoločnosti Telecom Italia. Komisia uviedla niekoľko nezrovnalostí, pokiaľ ide o načasovanie a podmienenosť vkladu spoločnosti Telecom Italia, ako aj možnosť spoločnosti Telecom Italia získať akcie provincie a získať tak úplnú kontrolu nad podnikom Trentino NGN prostredníctvom kúpnej opcie.

                           —

                           Prvotný vklad spoločnosti Telecom Italia: (8) Zdá sa, že hodnota prvotného vkladu spoločnosti Telecom Italia bola vypočítaná na základe dokumentov, predpokladov, prognóz a finančných analýz uskutočnených akcionármi, ktoré neboli overené nezávislým znalcom. Je sporné, či by bol súkromný investor ochotný akceptovať výraznú kapitálovú účasť v spoločnom podniku výmenou za prístup k regulovanému aktívu, ktoré bolo možné získať zmluvne za regulované ceny. Nebolo jasné, či by investor v trhovom hospodárstve akceptoval prenájom infraštruktúry, ktorú by priamo nadobudol k neskoršiemu dátumu, za adekvátnu účasť na vlastnom imaní. Komisia vyjadrila pochybnosti o tom, či by investor v trhovom hospodárstve nadobudol infraštruktúru, ktorá nebola potrebná, keďže nezrušiteľné užívacie práva sa vzťahovali na káblovody a stĺpy spoločnosti Telecom Italia na celom území provincie, a nielen v oblastiach, v ktorých mal podnik Trentino NGN zaviesť svoju sieť.

                           —

                           Druhý vklad spoločnosti Telecom Italia: (9) Existovali pochybnosti týkajúce sa budúceho ocenenia druhého vkladu spoločnosti Telecom Italia, ktoré sa v čase transakcie zakladalo na dohodnutej metodike bez znaleckého posudku. Nebolo zrejmé, či bolo predbežné ocenenie premeny nezrušiteľných užívacích práv na vlastníctvo vykonané v súlade s trhovými podmienkami, a najmä, že neexistovalo prekrývanie medzi ocenením prvotného vkladu (lízingu) a druhého vkladu (vlastníctva) vzhľadom na to, že v prevažnej miere sa prevádzané práva týkali tej istej infraštruktúry. Komisia mala pochybnosti o primeranosti metodiky hodnotenia prevodu vlastníctva všetkých zložiek metalickej siete (10) vzhľadom na vysoké náklady na jej údržbu, vzhľadom na to, že hlavným cieľom bolo vypnúť túto sieť po sprevádzkovaní optickej siete a vzhľadom na prípadné alternatívy navrhnutej metodiky.

                           —

                           Podnikateľský plán a úrovne rizika akcionárov: Medzi rizikovými profilmi verejného orgánu a súkromných investorov boli značné rozdiely vzhľadom na odlišný charakter a načasovanie ich vkladov či rôzne práva a povinnosti akcionárov – zjavne nízke riziká spoločnosti Telecom Italia, nízke alternatívne náklady spoločnosti Telecom Italia, nízke riziká pre existujúcu činnosť, keďže si spoločnosť Telecom Italia ponechala kontrolu nad metalickou sieťou dokonca aj po jej vklade do spoločného podniku, pretože súčasne nadobudla kontrolu nad spoločným podnikom, nadobudnutie úplnej kontroly a internalizácia ziskov prostredníctvom uplatnenia kúpnej opcie, ak by sa preukázala ziskovosť spoločného podniku; zatiaľ čo sa zdá, že provincia konala v rámci projektu modernizácie infraštruktúry ako finančný investor očakávajúci návratnosť najviac 7,75 % a 6,5 milióna EUR, ak by došlo k uplatneniu kúpnej opcie (11). Výpočty v podnikateľskom pláne nemuseli byť celkom presné vzhľadom na optimistické predpoklady týkajúce sa skutočného dopytu koncových používateľov a príjmov od alternatívnych operátorov aktivujúcich všetky dostupné linky GPON (12). Existovali ďalšie podobné riziká: Spoločnosť Telecom Italia sa mohla rozhodnúť odložiť vypnutie metalickej siete vzhľadom na to, že neexistovali nijaké zmluvné ustanovenia, ktoré by ju k tomu zaväzovali, a to by mohlo spôsobiť oneskorenie dosiahnutia bodu, od ktorého by prevádzka podniku Trentino NGN začala byť zisková. Pretrvávala neistota týkajúca sa celkových finančných prostriedkov potrebných na zavedenie siete (kvantifikovaných na 150 mil. EUR).

                           —

                           Ďalšie obavy: výber spoločnosti Telecom Italia bez verejnej súťaže a jej odmena ako poskytovateľa služieb pre podnik Trentino NGN; dvojitá pozícia spoločnosti Telecom Italia ako akcionára a dodávateľa.

         4.   ROZHODNUTIE PROVINCIE ODSTÚPIŤ OD PROJEKTU

               (16)

               Dňa 31. januára 2014 talianske orgány informovali Komisiu, že sa rozhodli odstúpiť od projektu podniku Trentino NGN a nezrealizovať ho, a to po dohode so všetkými ostatnými akcionármi: spoločnosťami Telecom Italia, MC-link a Finanziaria Trentina.

               (17)

               Dňa 14. marca 2014 talianske orgány informovali Komisiu, že provincia predala svoju účasť na spoločnom podniku Trentino NGN spoločnosti Telecom Italia za odplatu vo výške 15 852 435 EUR zodpovedajúcu hodnote čiastočného peňažného vkladu provincie do podniku Trentino NGN v celkovej výške 14,845 mil. EUR zvýšeného o zložený úrok so sadzbou 3,75 %. Podľa talianskych orgánov bol podnik Trentino NGN odvtedy kontrolovaný spoločnosťou Telecom Italia, pričom spoločnosti Finanziaria Trentina a MC-link naďalej ostali menšinovými akcionármi.

               (18)

               Talianske orgány vysvetlili, že hoci bol podnik Trentino NGN založený a 18. mája 2012 boli vykonané čiastočné vklady, 20. augusta 2012 (po rozhodnutí o začatí konania) provincia a ostatní spoločníci podniku Trentino NGN upravili zakladateľskú zmluvu a všetky činnosti podniku NGN boli zastavené až do ukončenia prebiehajúceho konania Komisie vo veci formálneho zisťovania. Uskutočnenie vkladov v celom rozsahu bolo pozastavené (vykonané boli len čiastočné vklady) pre všetkých zúčastnených akcionárov. Všetky ostatné následné kroky uvedené v zakladateľskej zmluve boli pozastavené. Podnik Trentino NGN nikdy nezačal zavádzať svoju plánovanú optickú prístupovú sieť pre domácnosti alebo inú sieť.

               (19)

               Činnosti podniku Trentino NGN boli obmedzené výhradne na poskytovanie prístupu pre tretie strany k nezrušiteľným právam na používanie infraštruktúry s cieľom splniť regulačné povinnosti. V súvislosti s týmto posledným aspektom talianske orgány vysvetlili, že keďže sa na spoločnosť Telecom Italia naďalej vzťahovali regulačné povinnosti poskytnúť prístup iným licencovaným operátorom, po tom ako spoločnosť v máji 2012 previedla práva na využívanie pasívnej infraštruktúry na podnik Trentino NGN, niektorí operátori žiadali o prístup k tejto pasívnej infraštruktúre a tento prístup získali. Spoločnosť Telecom Italia v dôsledku toho vykonala niekoľko platieb v prospech podniku Trentino NGN ako odplatu za nákup prístupu do pasívnej infraštruktúry od podniku Trentino NGN s cieľom vyhovieť požiadavkám iných licencovaných operátorov o prístup. Tieto platby nepresiahli sumu 15 000 EUR a predstavujú všetky príjmy vytvorené podnikom Trentino NGN od jeho vzniku.

               (20)

               Talianske orgány takisto uviedli, že provincia za odstúpenie od projektu Trentino NGN nezaplatila ani nebude platiť nijakú pokutu. Zakladateľská zmluva zo 16. decembra 2011 a následné zmeny obsahovali ustanovenia týkajúce sa ukončenia, ktoré provincii umožňovali vystúpiť z podniku Trentino NGN bez pokuty, a to dokonca aj v prípade, že projekt nebol vykonaný ani čiastočne.

         5.   POSÚDENIE

               (21)

               Hoci Taliansko uskutočnilo niektoré prípravné kroky na vykonanie projektu podniku Trentino NGN, najmä prostredníctvom rôznych dohôd a aktov, ktoré viedli k založeniu spoločného podniku, ako aj k uskutočneniu čiastočnej platby peňažného vkladu zo strany provincie (spolu s čiastočnou platbou peňažného vkladu zo strany ostatných akcionárov a vecného vkladu zo strany spoločnosti Telecom Italia), projekt bol v tejto fáze zastavený.

               (22)

               Vo vzťahu k čiastočnej platbe, ktorú provincia vložila do imania podniku Trentino NGN, talianske orgány vysvetlili, že podnik Trentino NGN uložil všetky sumy prijaté ako peňažné vklady od svojich akcionárov (t. j. finančné príspevky od provincie a spoločností MC-Link a Finanziaria Trentina po odpočítaní nákladov a daní) na bankový účet s úrokom vo výške 2,71 % v roku 2012, 1,509 % do 1. februára 2013 a 1,524 % po 1. februári 2013. Čiastočné platby (vrátane platby provincie) zostali nedotknuté na bankovom účte podniku Trentino NGN. Podľa talianskych orgánov provincia 28. februára 2014 získala späť svoj čiastočný peňažný vklad zvýšený o 3,75-percentný zložený úrok. Talianske orgány vysvetlili, že zložený úrok vo výške 3,75 % bol výsledkom dohodnutého urovnania medzi akcionármi a predstavuje približne dvojnásobok sadzby pre dvoj- až trojročné talianske štátne dlhopisy a je porovnateľný so sadzbou pre desaťročné dlhopisy.

               (23)

               Čiastočné vyplatenie peňažného vkladu provinciou podniku Trentino NGN zahŕňalo prevod štátnych prostriedkov. Na základe dostupných informácií, keďže zavedenie projektu Trentino NGN bolo pozastavené 20. augusta 2012 a provincia skutočne odstúpila od projektu a získala späť svoje počiatočné platby v plnej výške zvýšené o primeraný úrok 28. februára 2014, Komisia je ochotná akceptovať, že táto čiastočná platba neviedla k hospodárskej výhode pre podnik Trentino NGN a jeho akcionárov.

               (24)

               Pokiaľ ide o minimálnu činnosť podniku Trentino NGN, t. j. transakcie týkajúce sa predaja užívacích práv (pozri odôvodnenie 19), tieto činnosti sa vykonávali v záujme dodržiavania regulačných povinností, ktoré bola naďalej povinná vykonávať spoločnosť Telecom Italia, pričom sa nezdá, že by tieto činnosti viedli k hospodárskej výhode pre podnik Trentino NGN alebo jej akcionárov, vrátane spoločnosti Telecom Italia. Za týchto okolností dotknuté transakcie nespochybňujú posúdenie uvedené v predchádzajúcom texte.

               (25)

               Komisia preto akceptuje, že k vykonaniu projektu Trentino NGN nedošlo, takže po odstúpení provincie od projektu toto prešetrovanie už nespĺňa svoj účel.

         6.   ZÁVER

               (26)

               Vzhľadom na uvedené skutočnosti sa Komisia rozhodla ukončiť konanie podľa článku 108 ods. 2 ZFEÚ, keďže po odstúpení talianskych orgánov (provincie) od projektu Trentino NGN toto prešetrovanie už nespĺňa svoj účel.

         PRIJALA TOTO ROZHODNUTIE:
   Článok 1
   Po tom, ako talianske orgány odstúpili od projektu Trentino NGN, toto konanie už nespĺňa svoj účel. Komisia preto rozhodla o ukončení konania začatého podľa článku 108 ods. 2 zmluvy.
   Článok 2
   Toto rozhodnutie je určené Taliansku.

      V Bruseli 26. mája 2014

            Za Komisiu

         Joaquín ALMUNIA

            podpredseda

      (1)  Ú. v. EÚ C 323, 24.10.2012, s. 6.

      (2)  Oznámenie Komisie – Usmernenia Spoločenstva pre uplatňovanie pravidiel štátnej pomoci v súvislosti s rýchlym zavádzaním širokopásmových sietí (Ú. v. EÚ C 235, 30.9.2009, s. 7), revidované v roku 2013: Usmernenia EÚ pre uplatňovanie pravidiel štátnej pomoci v súvislosti s rýchlym zavádzaním širokopásmových sietí (Ú. v. EÚ C 25, 26.1.2013, s. 1).

      (3)  Pozri poznámku pod čiarou č. 1.

      (4)  Ako stredne ziskové oblasti boli identifikované tie obce, v ktorých by náklady na zavedenie infraštruktúry optických prístupových sietí pre domácnosti ostali vo výške 1 000 EUR na domácnosť, t. j. 42 obcí a 150 000 domácností, čo predstavuje 60 % obyvateľstva provincie.

      (5)  V rozhodnutí o začatí konania bolo uvedené, že MC-link prispeje sumou 1 mil. EUR, čo predstavovalo podiel 1,6 %, ale počas prešetrovania talianske orgány uviedli, že správnym číslom je suma 1,5 mil. EUR, čo predstavuje podiel 1,56 %.

      (6)  Ide o údaje, ktoré vyplývajú z tretej zmeny zakladateľskej zmluvy, ktorá bola podpísaná 11. mája 2012. Pôvodné údaje boli 4,7 mil. EUR ako peňažný vklad a ročná sadzba bola dohodnutá na úrovni 7,5 %.

      (7)  Typ technológie, ktorá umožňuje poskytovanie internetových služieb point-to-multipoint. Operátori, ktorí by mali záujem poskytovať služby, by museli aktivovať celú sieť použitím technológie GPON.

      (8)  Prvotný vklad predstavoval prevod nezrušiteľných užívacích práv.

      (9)  Druhý vklad tvorili dve časti: 1) konverzia nezrušiteľných užívacích práv (čo predstavovalo prvotný vklad) na vlastníctvo priestoru káblovodov spoločnosti Telecom Italia iba v stredne ziskových oblastiach provincie (t. j. v cieľových oblastiach Trentino NGN); a 2) prevod vlastníctva všetkých zložiek metalickej siete s cieľom vypnúť ju po tom, ako budú všetci zákazníci presmerovaní na novú optickú sieť.

      (10)  Metodika použitá na určenie takejto hodnoty sa v tom čase zakladala na priemernej teoretickej hodnote nahradenia siete, ktorá sa opiera o model BU-LRIC používaný talianskym národným regulačným orgánom AGCOM na určenie poplatkov ULL (unbundled access to the local loop – za uvoľnený prístup k účastníckemu vedeniu), t. j. hodnote považovanej za priemer celej krajiny, ktorá nebola vypočítaná osobitne pre túto provinciu.

      (11)  Maximálna odmena bola v počiatočných výpočtoch provincie ohraničená návratnosťou vlastného imania vo výške 10,5 %.

      (12)  Na zavedenie boli pripravené tri paralelné siete typu GPON, dve z nich nad rámec požiadaviek podniku Trentino NGN a teoreticky na to, aby ich bolo možné poskytnúť formou lízingu na prevádzku alternatívnym poskytovateľom.


title: Rozhodnutie Rady z 3. mája 1999 oprávňujúce Generálneho tajomníka Rady Európskej únie v súvislosti s integráciou schengenského acquis do rámca Európskej únie, aby konal ako zástupca určitých členských štátov s cieľom uzatvárania zmlúv týkajúcich sa inštalácie a fungovania Help Desk Server riadiacej jednotky a etapy II siete Sirene a riadil vykonávanie takýchto zmlúv

text:
Dôležité právne oznámenie

|

31999D0322

Úradný vestník L 123 , 13/05/1999 S. 0049 - 0050

		Rozhodnutie Radyz 3. mája 1999oprávňujúce Generálneho tajomníka Rady Európskej únie v súvislosti s integráciou schengenského acquis do rámca Európskej únie, aby konal ako zástupca určitých členských štátov s cieľom uzatvárania zmlúv týkajúcich sa inštalácie a fungovania "Help Desk Server" riadiacej jednotky a etapy II siete Sirene a riadil vykonávanie takýchto zmlúv(1999/322/ES)RADA EURÓPSKEJ ÚNIEkonajúc na základe článku 7 protokolu pripojeného k Zmluve o Európskej únii a Zmluve o založení Európskeho spoločenstva, ktorým sa začleňuje schengenské acquis do rámca Európskej únie,(1) keďže v rámci spolupráce medzi členskými štátmi, ktoré sú signatármi Schengenského dohovoru z roku 1990 vykonávajúceho Schengenskú dohodu z roku 1985 a nástrojov týkajúcich sa pristúpenia k tejto dohode, generálny tajomník Hospodárskej únie Beneluxu bol oprávnený uzatvárať a realizovať zmluvy v mene takýchto členských štátov;(2) keďže v dôsledku začlenenia Schengenského sekretariátu do generálneho sekretariátu Rady Európskej únie, túto úlohu, ktorú vykonával generálny tajomník Hospodárskej únie Beneluxu v rámci schengenskej spolupráce, má prevziať generálny tajomník Rady;(3) keďže výkon takejto úlohy generálnym tajomníkom Rady v mene určitých členských štátov bude predstavovať novú úlohu, ktorá sa líši od úloh vykonávaných generálnym tajomníkom na základe jeho povinností podľa Zmluvy o založení Európskeho spoločenstva a Zmluvy o Európskej únii;(4) keďže je preto vhodné, aby táto nová úloha bola pridelená generálnemu tajomníkovi prostredníctvom výslovného rozhodnutia Rady,ROZHODLA TAKTO:Článok 11. Rada týmto oprávňuje generálneho tajomníka Rady Európskej únie, aby konal ako zástupca príslušných členských štátov, nahrádzajúc tak generálneho tajomníka Hospodárskej únie Beneluxu v zmluve, ktorú uzavrel v mene týchto členských štátov dňa 23. augusta 1996 s France Telecom Network Services Belgium, v súčasnosti Global One Belgium, o dodávke, inštalácii a riadení etapy II siete Sirene a poskytovaní služieb týkajúcich sa jej používania.2. Rada týmto oprávňuje generálneho tajomníka rady, aby pôsobil ako zástupca dotknutých členských štátov s cieľom uzavretia dohody v mene týchto štátov s Digital Equipment SA na prevádzku a zriadenie Help Desk Server po skončení platnosti terajšej dohody uzavretej medzi generálnym tajomníkom Hospodárskej únie Beneluxu a Digital Equipment SA dňa 8. mája 1996.3. Oprávnenia podľa odsekov 1 a 2 sa budú uplatňovať dovtedy, kým budú platby podľa vyššie zmienených dohôd naďalej uskutočňované dotknutými členskými štátmi a nie pripísané na vrub celkového rozpočtu Európskych spoločenstiev.Článok 2Prácu súvisiacu s realizáciou dohôd uvedených v článku 1 v mene dotknutých členských štátov bude vykonávať Generálny sekretariát Rady ako súčasť svojich bežných správnych úloh.Článok 3Všetky otázky týkajúce sa akéhokoľvek nezmluvného záväzku vyplývajúceho z konania alebo opomenutí Generálneho sekretariátu Rady pri výkone jeho administratívnych úloh podľa tohto rozhodnutia sa budú riadiť článkom 288, druhý odsek Zmluvy o založení Európskeho spoločenstva. Preto sa na akékoľvek spory týkajúce sa náhrady škôd uplatní článok 235 tejto zmluvy.Článok 4Generálny tajomník Rady otvorí vo svojom mene zvláštny bankový účet, aby od dátumu nadobudnutia účinnosti Amsterdamskej zmluvy prevzal zostatok rozpočtu na realizáciu zmlúv so spoločnosťami uvedenými v článku 1 ods. 1 a 2, ktoré do tohto dátumu spravoval generálny tajomník Hospodárskej únie Beneluxu.Článok 5Toto rozhodnutie nadobúda účinnosť dňom jeho prijatia.Článok 6Toto rozhodnutie sa uverejní v Úradnom vestníku Európskych spoločenstiev.V Bruseli 3. mája 1999Za RadupredsedaJ. Fischer--------------------------------------------------


title: 2012/550/EÚ, Euratom: Rozhodnutie Európskeho parlamentu z  10. mája 2012 o absolutóriu za plnenie rozpočtu Výkonnej agentúry Európskej rady pre výskum za rozpočtový rok 2010

text:
               17.10.2012

               SK

               Úradný vestník Európskej únie

               L 286/92

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Výkonnej agentúry Európskej rady pre výskum za rozpočtový rok 2010
   (2012/550/EÚ, Euratom)
   EURÓPSKY PARLAMENT,

               —

               so zreteľom na všeobecný rozpočet Európskej únie na rozpočtový rok 2010 (1),

               —

               so zreteľom na ročnú účtovnú závierku Európskej únie za rozpočtový rok 2010 [KOM(2011) 473 – C7-0256/2011] (2),

               —

               so zreteľom na ročnú účtovnú závierku Výkonnej agentúry Európskej rady pre výskum za rozpočtový rok 2010,

               —

               so zreteľom na správu Komisie o následných opatreniach k rozhodnutiam o udelení absolutória za rok 2009 [KOM(2011) 736] a na pracovné dokumenty útvarov Komisie pripojené k tejto správe [SEK(2011) 1350 a SEK(2011) 1351],

               —

               so zreteľom na výročnú správu Komisie pre orgán udeľujúci absolutórium o vnútorných auditoch vykonaných v roku 2010 [KOM(2011) 643] a na pracovný dokument útvarov Komisie pripojený k tejto správe [SEK(2011) 1189],

               —

               so zreteľom na správu Dvora audítorov o overení ročnej účtovnej závierky Výkonnej agentúry Európskej rady pre výskum za rozpočtový rok 2010 spolu s odpoveďami agentúry (3),

               —

               so zreteľom na vyhlásenie o vierohodnosti (4) vedenia účtov a zákonnosti a správnosti príslušných operácií, ktoré poskytol Dvor audítorov za rozpočtový rok 2010 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 21. februára 2012 týkajúce sa udelenia absolutória výkonným agentúram za plnenie rozpočtu za rozpočtový rok 2010 (06084/2012 – C7-0052/2012), pričom Spojené kráľovstvo, Holandsko a Švédsko po prvýkrát odmietli odporučiť udelenie absolutória,

               —

               so zreteľom na články 317, 318 a 319 Zmluvy o fungovaní Európskej únie a článok 106a Zmluvy o Euratome,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho články 55, 145, 146 a 147,

               —

               so zreteľom na nariadenie Rady (ES) č. 58/2003 z 19. decembra 2002, ktoré stanovuje štatút výkonných orgánov, ktorým majú byť zverené niektoré úlohy v rámci riadenia programov Spoločenstva (6), a najmä na jeho článok 14 ods. 3,

               —

               so zreteľom na nariadenie Komisie (ES) č. 1653/2004 z 21. septembra 2004, ktorým sa na základe nariadenia Rady (ES) č. 58/2003 o štatúte výkonných agentúr, poverených určitými úlohami týkajúcich sa riadenia programov Spoločenstva, stanovuje vzorové finančné nariadenie pre výkonné agentúry (7), a najmä na jeho článok 66 prvý a druhý odsek,

               —

               so zreteľom na rozhodnutie Komisie 2008/37/ES zo 14. decembra 2007, ktorým sa zriaďuje Výkonná agentúra Európskej rady pre výskum na riadenie špecifického programu Spoločenstva Idey v oblasti hraničného výskumu podľa nariadenia Rady (ES) č. 58/2003 (8),

               —

               so zreteľom na článok 76 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanoviská príslušných výborov (A7-0098/2012),

               A.

               keďže podľa článku 17 ods. 1 Zmluvy o Európskej únii Komisia plní rozpočet a riadi programy a koná tak podľa článku 317 Zmluvy o fungovaní Európskej únie v spolupráci s členskými štátmi na vlastnú zodpovednosť v súlade so zásadou riadneho finančného hospodárenia,

               1.

               udeľuje riaditeľovi Výkonnej agentúry Európskej rady pre výskum absolutórium za plnenie rozpočtu výkonnej agentúry za rozpočtový rok 2010;

               2.

               uvádza svoje poznámky v uznesení, ktoré je neoddeliteľnou súčasťou rozhodnutí o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a výkonné agentúry;

               3.

               poveruje svojho predsedu, aby postúpil toto rozhodnutie, spolu s rozhodnutím o absolutóriu za plnenie všeobecného rozpočtu Európskej únie za rozpočtový rok 2010, oddiel III – Komisia a uznesenie, ktoré je neoddeliteľnou súčasťou týchto rozhodnutí, riaditeľovi Výkonnej agentúry Európskej rady pre výskum, Rade, Komisii, Súdnemu dvoru Európskej únie a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ L 64, 12.3.2010.

      (2)  Ú. v. EÚ C 332, 14.11.2011, s. 1.

      (3)  Ú. v. EÚ C 366, 15.12.2011, s. 69.

      (4)  Ú. v. EÚ C 332, 14.11.2011, s. 134.

      (5)  Ú. v. ES L 248, 16.9.2002, s. 1.

      (6)  Ú. v. ES L 11, 16.1.2003, s. 1.

      (7)  Ú. v. EÚ L 297, 22.9.2004, s. 6.

      (8)  Ú. v. EÚ L 9, 12.1.2008, s. 15.